পহিলা মাৰ্চৰ পৰাই দেশৰ জনসাধাৰণক কিছু সকাহ দি ৰন্ধন গেছৰ মূল্যৰ হ্ৰাস কৰিছে কেন্দ্ৰীয় চৰকাৰে।
ৰাজ সাহায্যপ্ৰাপ্ত ৰন্ধন গেছৰ ঘৰুৱা চিলিণ্ডাৰৰ মূল্য ৫৩ টকা হ্ৰাস কৰা হৈছে। আজি ১ মাৰ্চৰ পৰা প্ৰতিটো চিলিণ্ডাৰ(১৪.২ কিলোগ্ৰাম)ত ৫৩ টকাকৈ মূল্য হ্ৰাস কৰাৰ বাবে এতিয়াৰ পৰা পূৰ্বৰ ৮৯৩.৫০ টকাৰ পৰিৱৰ্তে ৮৪১ টকাকৈ ভৰিব লাগিব উপভোক্তাই।
সাধাৰণতে প্ৰতি মাহৰ ১ তাৰিখে ৰন্ধন গেছৰ মূল্য সলনি কৰা হয়। কিন্তু যোৱা ১২ ফেব্ৰুৱাৰীত ১৪.২ কিলোগ্ৰামৰ চিলিণ্ডাৰৰ মূল্য বৃদ্ধি কৰা হৈছিল।
ইফালে ব্যৱসায়িক ১৯ কিলোগ্ৰামৰ চিলিণ্ডাৰৰো মূল্য ৮৪.৫০ টকা হ্ৰাস কৰা হৈছে।
১২ ফেব্ৰুৱাৰীত ৰাজসাহ্যপ্ৰাপ্ত ঘৰুৱা চিলিণ্ডাৰৰ মূল্য ১৫০ টকা বৃদ্ধি কৰা হৈছিল। যাৰ ফলত সকলোবোৰ মহানগৰত ১৪৪.৫০ টকাৰ পৰা ১৪৯ টকালৈকে ইয়াৰ মূল্যবৃদ্ধি ঘটিছিল।
আজি দ্বিতীয় দিনাও তেল কোম্পানীবোৰে জনগণক কিছু সকাহ দিছে।
আজি দেওবাৰে দেশৰ বিভিন্ন মহানগৰত পেট্ৰলৰ মূল্য প্ৰতি লিটাৰত ১৫ পইচাৰ পৰা ২৬ পইচালৈকে হ্ৰাস পাইছে। এই হ্ৰাসৰ ফলত আজি গুৱাহাটী মহানগৰীত প্ৰতি লিটাৰ পেট্ৰলৰ মূল্য হৈছে ৭৪.৫২ টকা।
আনহাতে ডিজেলৰ মূল্য প্ৰতিলিটাৰত ৩০ পইচা হ্ৰাস কৰা হৈছে। এই হ্ৰাসৰ ফলত গুৱাহাটী মহানগৰীত ডিজেলৰ মূল্য প্ৰতি লিটাৰত হৈছে ৬৭.৪৪ টকা।
উল্লেখ্য যে আন্তঃৰাষ্ট্ৰীয় বজাৰত কেঁচা তেলৰ মূল্য হ্ৰাস হোৱাৰ বাবে দেশত পেট্ৰল আৰু ডিজেলৰ মূল্যৰ হ্ৰাস কৰা দেখা গৈছে।
বিশ্ব বিভিন্ন ৰাষ্ট্ৰত ক'ৰ'না ভাইৰাছে মহামাৰী ৰূপ ধাৰণ কৰাৰ বাবে আন্তঃৰাষ্ট্ৰীয় বজাৰত কেঁচা তেলৰ মূল্য যথেষ্ট হ্ৰাস পোৱা দেখা গৈছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
